Voorsitter van taxivereniging in Jhb doodgeskiet | Maroela Media
Voorsitter van taxivereniging in Jhb doodgeskiet
Die Alexandra, Randburg, Midrand en Sandton-taxivereniging (Armsta) het Vrydag bevestig sy voorsitter en nog 'n lid is in Marlboro, Sandton, doodgeskiet.
John Mnisi, woordvoerder van Armsta, het gesê Themba Sam Budza en lid Fani Ramatfwane is doodgeskiet toe hulle onder polisiebegeleiding ná 'n vergadering huis toe gery het. "Ons weet nog nie wat die motief van die skietery is nie. Ons verstaan die insittendes van twee motors het op hulle begin skiet. Die polisie was daar, maar het nie iets gedoen nie," het Mnisi gesê.
'n Derde lid van die taxivereniging is ook geskiet. Hy sterk aan in die hospitaal.
Kapt. Kay Makhubela, woordvoerder van die polisie, het die skietery bevestig. "Twee persone is in Marlboro deur onbekende persone doodgeskiet. Die motief van die skietery is nog onbekend." Hy het gesê dit is nog nie duidelik of dit taxigeweld of net bloot misdaad was nie. "Twee sake van moord en een van poging tot moord word ondersoek."
Snowball · 2 jare gelede
"Die polisie was daar maar het nie iets gedoen nie." So, die polisie weet ook nie wat is die motief nie?? Wat van SA is 'n gangster's paradise en 'die polisie was daar maar het nie iets gedoen nie, 'want hulle kan nie/wil nie/is te bang/weet nie meer HOE nie en is toeskouers van misdaad in plaas van bekampers van misdaad.
SAnik(s) · 2 jare gelede
Al die Polisie kan mos nie skiet nie. Die probleem is dat die polisie nie hulle sekuriteitswagte daar gehad het om hulle op te pas nie.
Skitterende optrede deur die
Eerstens hoekom moet hy begelei word deur die polisie. Is die man 'n ikoon????. En daar skitter die polisie in hulle teenwoordigheid .
Die begeleiding verstom my ook.
Verder…… dalk nie.
Krimminele is 'n Beskermde Spesie in Suid Afrika. Jy staar ernstige vervolging in die oë as jy jou of jou geliefdes teen hulle beskerm. Ek dink die SAPD is ook al uiters verward oor hoe om teen hulle op te tree want anders sit malema ń groot keelgat op. Die wet is net bedoel vir die Minderheidsgroepe in Suid Afrika…